बिहार के मोकामा में मंगलवार के देर रात के करीब एक बजे ट्रेन में आग लागे स्टेशन प अफरा-तफरी मच गईल। बतावल जाता कि पटना-मोकामा पैसेंजर ट्रेन में रात के एक बजे अचानक आग लाग गईल। जवना में ट्रेन के छव डिब्बा जर के खाक हो गईल। पैसेंजर मेमू ट्रेन के इंजन भी पूरा तरह जर के खाक हो गईल। दमकल के कई गाड़ी के मौका प पहुँचला के बाद आग के बुतावल गील।
घटना के बाद से रेल प्रशासन में हड़कंप मच गईल। सबसे राहत के बात रहे कि ट्रेन पूरा तरह खाली रहे आग लागे से मचल अफरा-तफरी में स्टेशन प मौजूद यात्री के कवनो तरह के नुकसान नईखे भील।
बतावल जाता कि ट्रेन रोज मोकामा से पटना जाए खाती सबेरे करीब साढ़े पांच बजे खुलेले, ए चलते जब घटना भईल तब ट्रेन शंटिंग लाइन प खड़ा रहे। ट्रेन के एगो डिब्बा में लागल आग तेजी से फैलत एक के बाद एक छव डिब्बा तक पहुंच गील।
सूत्र के मुताबिक शॉर्ट सर्किट के चलते ट्रेन में आग लाग गईल। उहे इहों कहल जाता कि कुछ लोग ठंड से बाचे खाती ट्रेन के भीतर आग जरवले रहले, जवना से आग लाग गील।
घटना के जानकारी मिलला के बाद आरपीएफ, जीआरपी अवुरी मोकामा थाना के पुलिस मौका प पहुंचल। हालांकि रात जादे अवुरी ठंड होखे के चलते दमकल के गाड़ी मौका प पहुंचे में देरी भईल जवना चलते एतना भारी नुकसान हो गईल। रात के करीब 3 बजे दमकल के 8-10 गाड़ी मौका प पहुंचला के बाद आग के बड़ी मुश्किल से बुता लिहल गईल।
bho_Deva bho_Deva bho_Deva bho_Deva bho_Deva